VM i ishockey for menn 1989

VM i ishockey for menn 1989 var det 53. verdensmesterskapet og det 64. europamesterskapet i ishockey for menn arrangert av Det internasjonale ishockeyforbundet (IIHF). Mesterskapet ble arrangert på fire nivåer. VM på øverste nivå (pulje A, eller «A-VM») med deltakelse av åtte land ble arrangert i Stockholm og Södertälje i Sverige fra 15. april til 1. mai 1989. VM på lavere nivåer ble arrangert på forskjellige terminer i mars og april 1989. I alt deltok 29 landslag i mesterskapet, en ny rekord i VM-sammenheng.

Sovjetunionen ble verdensmester for 21. gang. Canada vant sølv mens Tsjekkoslovakia tok bronse.

Oversikt
 Nivå Antalllag Vertsnasjon PeriodeVM 1989 pulje A8 Stockholm og Södertälje, Sverige 15. april – 1. mai 1989VM 1989 pulje B8 Oslo, Lillehammer og Lørenskog, Norge30. mars – 9. april 1989VM 1989 pulje C8 Sydney, Australia17.–27. mars 1989VM 1989 pulje D5  Geel og Heist-op-den-Berg, Belgia16.–21. mars 1989

A-VM i ishockey 1989

A-VM i ishockey for menn 1989 ble arrangert i Stockholm og Södertälje i Sverige fra 15. april til 1. mai 1989. Turneringen ble arrangert i den nybygde Globen i Stockholm og Scaniarinken. Sverige var regjerende verdensmestere.

Forventningene til Sverige var store foran mesterskapet på hjemmebane og de startet gruppespillet lovende med seire mot blant annet Finland og USA. Sistnevnte kamp ble avgjort på spektakulær måte av Kent Nilsson, som i en kontring mot USAs målvakt John Vanbiesbrouck satte inn en legendarisk enhåndsscoring som senere skulle kopieres av Peter Forsberg i OL-finalen i 1994. Spesielt minneverdig var også den dramatiske kampen mot Canada, som Tre Kronor vant med 6–5 etter at en fristilt Johan Strömwall scoret det avgjørende målet noen minutter før full tid. NHL-stjernen Börje Salming spilte sitt første VM for Sverige siden 1973.

Sovjetunionen ble verdensmester for 21. gang og de tok også sitt 26. europamesterskap etter at de gikk ubeseiret gjennom gruppespillet og finalerunden. I europamesterskapet telte kampene mellom de europeiske lagene i den innledende serien. Ettersom resultatene fra gruppespillet ikke ble overført til mesterskapsrunden skulle turneringen avgjøres over de siste tre kampene. Forventningene økte og billettprisene nådde høye summer på det svarte markedet. Turneringen fikk imidlertid en anti-klimatisk avslutning hvor Sovjet hadde sikret VM-gullet to dager før turneringens siste kampdag. Canada vant sølv mens Tsjekkoslovakia tok bronse. Vertsnasjonen Sverige endte dermed på en skuffende 4. plass.

Turneringen slo publikumsrekorden med  tilskuere i alt, eller  i snitt per kamp. Dettes skyldtes i stor grad den splitter nye nasjonalarenaen Globen i Stockholm, som ble beskrevet som den mest moderne idrettshallen i Europa. Svenska Ishockeyförbundet gjorde en nettofortjeneste på 33 millioner SEK.

Mesterskapet ble ansett som avskjedsturneringen for den sovjetiske KLM-rekka, som ble ansett som verdens beste førstefemmer på 1980-tallet: Vjatsjeslav Fetisov og Aleksej Kasatonov (backer), Vladimir Krutov (venstre ving), Igor Larionov (senter) og Sergej Makarov (høyre ving). Formasjonen var mere defensiv og mindre produktiv enn vanlig i denne turneringen, men dominerte uansett mesterskapet. Fetisov hadde vært utestengt meste av sesongen av trener Viktor Tikhonov for å ha kritisert ham hardt i en artikkel for sin diktatoriske trenerstil. Lagkameratene støttet Fetisov og truet gjennom sovjetiske aviser og TV med å gå til streik, og Tikhonov ga etter og slapp Fetisov inn i varmen igjen. Men konflikten med Fetisov var ikke på slutten av problemene. Stortalentet Aleksandr Mogilnyj, som mange forventet skulle bli landslagets neste store stjerne, lengtet etter å spille i NHL. Den 4. mai 1989, tre dager etter mesterskapets avslutning, ble Mogilnyj den første sovjetiske ishockeyspilleren til å hoppe av fra Sovjetunionen til Nord-Amerika og NHL. Mogilnyj møtte Don Luce og Gerry Meehan, to representanter for NHL-klubben Buffalo Sabres, i Stockholm og fløy den 5. mai fra Arlanda till John F. Kennedy internasjonale lufthavn i New York.

Nye dopingavsløringer preget også verdensmesterskapet. USAs spiller Corey Millen testet i løpet av turneringen positivt for testosteron. Jevnfør IIHF-reglene  skulle laget fratas poeng, men målene som ble scoret av det ikke-dopingtatte laget ble beholdt i resultatet. Dermed vant Tsjekkoslovakia 5–0 (faktisk poengsum 5–4) og Canada 8–0 (faktisk poengsum 8–2). Canadas Randy Carlyle kom også under mistanke, men da A- og B-prøvene hans ikke stemte ble han frikjent for mistanke.

Gruppespill

Mesterskapsrunde

Nedrykksrunde

Sluttplassering

Sluttplassering for VM 1989

Sluttplassering for EM 1989

Verdensmestere i ishockey 1989Europamestere i ishockey 1989
Sovjetunionen21. tittel (VM)26. tittel (EM)

Spillere: Artūrs Irbe, Sergej Mylnikov, Vladimir Mysjkin — Ilja Bjakin, Vjatsjeslav Fetisov, Alexej Gusarov, Aleksej Kasatonov, Vladimir Konstantinov, Valerij Sjirjajev, Svjatoslav Tsjalizov — Vjatsjeslav Bykov, Sergej Fjodorov, Sergej Jasjin, Valerij Kamenskij, Jurij Khmyljov, Andrej Khomutov, Vladimir Krutov, Dmitrij Kvartalnov, Igor Larionov, Sergej Makarov, Aleksandr Mogilnyj, Sergej Nemtsjinov, Aleksandr Tsjernytsj.Trenere: Viktor Tikhonov.

B-VM i ishockey 1989

B-VM i ishockey for menn 1989 var det andre nivået i VM-hierarkiet. Turneringen ble arrangert i Oslo, Lillehammer og Lørenskog i Norge fra 30. mars til 9. april 1989. Kampene ble spilt i Jordal Amfi, Kristins Hall og Lørenskog Ishall.

Norge vant B-puljen og rykket opp til A-puljen for første gang siden 1965. Frankrike oppnådde sin beste plassering i B-VM siden 1951. Sveits, som skulle være vertsnasjon for 1990, var favoritter til å vinne turneringen men skuffet og endte på en fjerdeplass. Nyopprykkede Danmark gjorde god figur men rykket ned til C-VM etter sju strake tap.

C-VM i ishockey 1989

C-VM i ishockey for menn 1989 var det tredje nivået i VM-hierarkiet. Turneringen ble arrangert i Sydney i Australia i perioden 18. til 27. mars 1989. Nederland vant C-puljen og rykket opp til B-puljen, mens vertsnasjonen Australia rykket ned til D-puljen.

D-VM i ishockey 1989

D-VM i ishockey for menn 1989 var det fjerde nivået i VM-hierarkiet. Turneringen ble arrangert i Geel og Heist-op-den-Berg i Belgia i perioden 16. til 21. mars 1989. Romania var opprinnelig kvalifisert til C-VM i 1989. Av økonomiske årsaker lot de seg frivillig rykke ned til D-VM for 1989 da C-VM i 1989 skulle holdes i Australia og Romania mente at reisekostnadene ville bli for høye.

Belgia vant turneringen og rykket opp til C-puljen.

Turneringen ble også preget av dopingforseelser. På turneringens åpningsdag testet spillere fra alle lag i kampene New Zealand–Storbritannia og Belgia–Romania positivt for doping. Resultatene ble omgjort til uavgjort 0–0 og registrert som tap for alle fire lagene. På grunn av Romanias tapte seier (8–3 seier mot Belgia i den spilte kampen), vant Belgia i stedet gruppen og rykke opp til C-VM i henhold til reglene. IIHF mente imidlertid at Romania var blitt for hardt straffet av avgjørelsen og derfor rykket de også opp til C-VM for 1990, som ble utvidet fra åtte til ni lag det året.

 Sluttplassering 

 A-VM 1989 Plass Lag4 5 6 7 8 

 B-VM 1989 Plass Lag9 10 11 12 13 14 15 16 

 C-VM 1989 Plass Lag17 18 19 20 21 22 23 24 

 D-VM 1989 Plass Lag25 26 27 28 29 

 Se også 
 Verdensmesterskapet i ishockey for menn

 Referanser 

Litteratur



 Eksterne lenker 
  Championnats du monde 1989 på Hockeyarchives.info
  World Senior Championship 1989 på Hokej.SFRP.cz
   Ishockey-VM 1989 på Ice-Hockey-Stat.com
 1989 World and European Championships. Sweden
 1989 World Championship Pool B. Norway
 1989 World Championship Pool C. Australia
 1989 World Championship Pool D. Belgium

Kategori:VM i ishockey for menn 1989
Kategori:EM i ishockey for menn 1989
Kategori:Ishockeyturneringer i Sverige
Kategori:Internasjonale mesterskap i Sverige
Kategori:Ishockeyturneringer i Norge
Kategori:Internasjonale mesterskap i Norge
Kategori:Stockholms län
Kategori:Sport i Stockholm
Kategori:Internasjonale mesterskap i 1989
Kategori:Sport i Sverige i 1989